Pan eas e wreg da Anaon e 1113 pe 14 e reas e vennozh mont dan Douar Santel adarre ha dober e annez eno. A-gevret gant Godefroy de Saint-Omer e savas an Tour de Destroit, etre Haifa ha Césarée, da zifenn ha da wareziñ ar birchirined a oa gant o hent war-du Jeruzalem. Goude bezañ krouet Urzh Marcheien Baour ar Christ gante e 1118 e fizias Baudouin II, roue Jeruzalem ar choulz, enne ul lodenn eus e balez a veze graet Templ Salomon anezhi. Anvet e voe an urzh nevez Marcheien Baour ar Christ ha Templ Salomon diwar neuze, Geoffroy Bisol, André de Montbard, Payen de Montdidier, Archambault de Saint-Amand, Godefroy, Gondemare ha Roral anv ar varcheien all.